b'\n_START_ARTICLE_\nVM i floorball for herrer 2004\n_START_PARAGRAPH_\nVM i floorball for herrer 2004 var det femte officielle verdensmesterskab i floorball for herrelandshold, arrangeret af IFF. Verdensmesterskabet blev afholdt i Schweiz, og kampene blev spillet i Z\xc3\xbcrich og Kloten i perioden 16. \xe2\x80\x93 23. maj. Der blev spillet kampe i to divisioner, A-divisionen og B-divisionen. Vinderen af B-divisionen rykkede op i A-divisionen i 2006. De forsvarende mestre Sverige vandt VM for femte gang i tr\xc3\xa6k ved i finalen at besejre Tjekkiet._NEWLINE_Der blev dette \xc3\xa5r endvidere for f\xc3\xb8rste gang spillet VM i C-gruppen; dette st\xc3\xa6vne blev afholdt i Spanien.\n_START_SECTION_\nB-divisionen\n_START_PARAGRAPH_\nDer blev f\xc3\xb8rst spillet gruppespil med fem hold i den ene gruppe og 4 hold i den anden. Italien og Estland kvalificerede sig til finalen, efter at have vundet alle deres kampe i gruppen.'